Stein Andersson

Stein Andersson (født 1958) er en norsk psykolog, hjerneforsker og professor i klinisk og kognitiv nevropsykologi ved Psykologisk institutt ved Universitetet i Oslo. Han forsker innen klinisk og kognitiv nevropsykologi særlig relatert til pasientgrupper med forskjellige somatiske, nevrologiske og nevropsykiatriske eller psykiatriske tilstander med bruk av nevropsykologisk testmetodikk og elektrofysiologiske metoder.

Han ble cand.psychol. ved UiO i 1985, spesialist i klinisk nevropsykologi i 1992 og dr.philos. ved UiO i 2001. Han jobbet deretter i psykisk helsevern, bl.a. som spesialpsykolog, stipendiat og postdoktor ved Sunnaas sykehus. Fra 2003 til 2012 var han seksjonsleder ved Avdeling for nevropsykiatri og psykosomatisk ved Oslo universitetssykehus, Rikshospitalet.

Referanser

Norske psykologiprofessorer
Professorer ved Universitetet i Oslo
Fødselsdato ikke oppgitt